เจ้าพัฒนา ณ ลำพูน

เจ้าพัฒนา ณ ลำพูน (11 กรกฎาคม พ.ศ. 2457 – 20 พฤษภาคม พ.ศ. 2512) เจ้านายฝ่ายเหนือ ราชบุตรองค์สุดท้ายในเจ้าจักรคำขจรศักดิ์ เจ้าผู้ครองนครลำพูน องค์สุดท้าย กับแม่เจ้าส่วนบุญจักรคำขจรศักดิ์

 ประวัติ 
เจ้าพัฒนา ณ ลำพูน เกิดเมื่อวันที่ 11 กรกฎาคม พ.ศ. 2457 เป็นเจ้าราชบุตรคนสุดท้องของพลตรี เจ้าจักรคำขจรศักดิ์ เจ้าผู้ครองนครลำพูน กับเจ้าหญิงส่วนบุญ  

เจ้าพัฒนา ณ ลำพูน เข้าเรียนชั้นประถมศึกษาที่โรงเรียนอัสสัมชัญ บางรัก กรุงเทพมหานคร เมื่ออายุ 9 ขวบ สำเร็จชั้นมัธยม 8 เมื่อปี พ.ศ. 2476 และได้ไปศึกษาวิชาป่าไม้ ที่มหาวิทยาลัยฟิลิปปินส์ จนสำเร็จการศึกษาระดับปริญญาตรีสาขาวิชาการป่าไม้ เมื่อปี พ.ศ. 2483ปราณี ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.

เจ้าพัฒนา ป่วยด้วยโรคมะเร็งในหลอดลม ถึงแก่อนิจกรรมเมื่อวันที่ 20 พฤษภาคม พ.ศ. 2512 โดยมีพิธีพระราชทานเพลิงศพ ณ สุสานบ้านหลวย อำเภอเมืองลำพูน จังหวัดลำพูน เมื่อวันที่ 18 มิถุนายน พ.ศ. 2512หนังสือพิมพ์ในงานพระราชทานเพลิงศพ เจ้าพัฒนา ณ ลำพูน. 2512

 การทำงาน 
เจ้าพัฒนา ณ ลำพูน กลับมารับราชการในสังกัดกรมป่าไม้ และเป็นอาจารย์โรงเรียนการป่าไม้ จังหวัดแพร่ ต่อจากนั้นได้ลาออกจากราชการมาประกอบอาชีพเกษตรกรรม และเป็นสมาชิกสภาเทศบาลเมืองลำพูน 

 ชีวิตครอบครัว 
เจ้าพัฒนา ณ ลำพูน สมรสกับเจ้าพงศ์แก้ว ณ ลำพูน (สกุลเดิม ณ เชียงใหม่) ธิดาในเจ้าราชบุตร (วงศ์ตวัน ณ เชียงใหม่) นัดดาในเจ้าแก้วนวรัฐ เจ้าผู้ครองนครเชียงใหม่ องค์สุดท้าย (มีบุตร 3 ธิดา 1) เมื่อวันที่ 18 มีนาคม พ.ศ. 2486
 คุณ เจ้าดารารัตน์ ณ ลำพูน
 เจ้าพัฒนพงศ์ ณ ลำพูน สมรสกับศรัณยา ณ ลำพูน
 เจ้าวงศ์จักร ณ ลำพูน สมรสกับสุวรีย์ ณ ลำพูน
 เจ้าศักดิ์ขจร ณ ลำพูน สมรสกับวันเพ็ญ ศักดาธร

ราชตระกูล

 อ้างอิง 

 แหล่งข้อมูลอื่น 
 ปราณี  ศิริธร ณ พัทลุง. เพ็ชร์ล้านนา. (ครั้งที่ ๒) เชียงใหม่ :ผู้จัดการ ศูนย์ภาคเหนือ, ๒๕๓๘.
 นงเยาว์ กาญจนจารี. ดารารัศมี : พระประวัติพระราชชายา เจ้าดารารัศมี. เชียงใหม่ :สุริวงศ์บุ๊คเซนเตอร์, ๒๕๓๙.

หมวดหมู่:บุคคลจากจังหวัดลำพูน
หมวดหมู่:สกุล ณ ลำพูน
หมวดหมู่:ราชสกุลอิศรเสนา
หมวดหมู่:เจ้านายฝ่ายเหนือ
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนการป่าไม้
หมวดหมู่:ราชโอรสในเจ้าผู้ครองนครฝ่ายเหนือ‎
หมวดหมู่:เสียชีวิตจากมะเร็ง
หมวดหมู่:ผู้ดำรงตำแหน่งทางการเมืองท้องถิ่นในจังหวัดลำพูน
หมวดหมู่:ครูชาวไทย
หมวดหมู่:ชาวไทยเชื้อสายกะเหรี่ยง